CELEX: 21998D1008(20)
Language: sl
Date: 1998-03-06 00:00:00
Title: Sklep Skupnega odbora EGP št. 20/98 z dne 6. marca 1998 o spremembi Priloge XV (Državna pomoč) k Sporazumu EGP

Pomembno pravno obvestilo

|

21998D1008(20)

Uradni list L 272 , 08/10/1998 str. 0035 - 0036

		Sklep Skupnega odbora EGPšt. 20/98z dne 6. marca 1998o spremembi Priloge XV (Državna pomoč) k Sporazumu EGPSKUPNI ODBOR EGP JE -ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,ker se je Priloga XV k Sporazumu spremenila s Sklepom št. 85/97 Skupnega odbora EGP [1];ker je Komisija sprejela Odločbo Komisije št. 2496/96/ESPJ z dne 18. decembra 1996 o določitvi pravil Skupnosti za državno pomoč jeklarski industriji [2], ki je nadomestila Odločbo Komisije št. 3855/91/ESPJ [3]o določitvi pravil Skupnosti za pomoč jeklarski industriji, ki je potekla 31. decembra 1996;ker je bila Odločba Komisije št. 3855/91/ESPJ vključena v Sporazum EGP s Sklepom št. 7/94 Skupnega odbora EGP;ker je Odločbo št. 2496/96/ESPJ z dne 18. decembra 1996 treba vključiti v Sporazum -SKLENIL:Člen 1Točka 1a (Odločba Komisije št. 3855/91/ESPJ) Priloge XV k Sporazumu se nadomesti z naslednjim:"1a. 396 S 2496: Odločba Komisije št. 2496/96/ESPJ z dne 18. decembra 1996 o določitvi pravil Skupnosti za državno pomoč jeklarski industriji (UL L 338, 28.12.1996, str. 42).Določbe Odločbe se s prilagoditvami za namene tega sporazuma glasijo:(a) izraz "Komisija" se uporablja kot "pristojni nadzorni organ, kakor je opredeljeno v členu 62 Sporazuma EGP";(b) izraz "skladno s skupnim trgom" se glasi "skladno z delovanjem Sporazuma EGP";(c) v členu 2 se doda naslednje: "ali v primeru države EFTE, Poglavje 14 Postopkovnih in vsebinskih pravil na področju državne pomoči kot jih je sprejel Nadzorni organ EFTA dne 15. maja 1996 [4] [5]";(d) v členu 3 se doda naslednje: "ali v primeru države EFTE, Poglavje 15 Postopkovnih in vsebinskih pravil na področju državne pomoči, kot jih je sprejel Nadzorni organ EFTE dne 19. januarja 1994 [6], v skladu s kriteriji za njihovo uporabo v jeklarski industriji ES in v podobni industriji v državah EFTE, kot je opisano v Prilogi k tej odločbi";(e) v Prilogi k Odločbi se izraz "smernice Skupnosti o državnih pomočeh" glasi "postopkovna in vsebinska pravila na področju državne pomoči kot jih je sprejel Nadzorni organ EFTA dne 19. januarja 1994";(f) prvi stavek člena 4(1) se glasi "Pomoč za stroške izplačil delavcem jeklarskih podjetij ES in podobnih podjetij v državah EFTA, ki so postali odvečni ali so sprejeli predčasno upokojitev, se lahko šteje za skladno s skupnim trgom, če:";(g) v členu 4(1)(c) se doda naslednje: "ali, v primeru države EFTE, pomoč, ki se nanaša na izplačila, ne presega tega, kar bi lahko bilo dodeljeno jeklarskemu podjetju ES v podobnem položaju";(h) v členu 6(1) se "na podlagi Pogodbe ES" glasi "na podlagi Pogodbe ES ali Sporazuma med državami EFTE o ustanovitvi nadzornega organa in sodišča";(i) v členu 6(4) in 5 se "člen 88 Pogodbe ESPJ" glasi "člen 88 Pogodbe ESPJ in odgovarjajoči postopek, določen v Sporazumu med državami EFTE o ustanovitvi nadzornega organa in sodišča";"Člen 2Besedili Odločbe št. 2496/96/ESPJ v islandskem in norveškem jeziku, ki sta priloženi ustreznim jezikovnim različicam tega sklepa, sta verodostojni.Člen 3Ta sklep začne veljati 7. marca 1998 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma.Člen 4Ta sklep se objavi v sklopu EGP in v Dopolnilu EGP Uradnega lista Evropskih skupnosti.V Bruslju, 6. marca 1998Za Skupni odbor EGPPredsednikF. Barbaso[1] UL L 160, 4.6.1998, str. 44.[2] UL L 338, 28.12.1996, str. 42.[3] UL L 362, 31.12.1991, str. 57.[4] Določbe točke 14.5.3, odstavka (3) in (4) Postopkovnih in vsebinskih pravil na področju državne pomoči, ki se uporabljajo za raziskovalni projekt, ki se v skladu s cilji določenega projekta ali programa izvaja kot del tekočega RTR okvirnega programa Skupnosti, se uporabljajo tudi za pomoč raziskovalnemu projektu, ki se izvaja kot del jeklarskega RTR projekta ali programa ESPJ.[5] UL L 245, 26.9.1996, str. 20.[6] UL L 231, 3.9.1994, str. 1.--------------------------------------------------